《游黄岩寺登双剑峰石塔观尾泉》
明代·黎贞

行到山深处，禅林迤逦开。云从双剑起，泉自半空来。

境别浮屠塔，真空明镜台。扪萝登绝顶，临眺重徘徊。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。